دْرئیں تماشا مُرتگاں ندارگاں گمے پِراِنت
ھزابیں وھد ءِ ملپدانی ساہگاں گمے پِراِنت
دو لبز ءِ گیریں ساھتانی مانزمانیں زندگی
سماہ ءِ دست ھالیگاں ءُ جیڑگاں گمے پِراِنت
ھُمک ھیال ءِ مانش ءَ زُبان رھن ھر کسی
لگُشتگیں زمانگانی چیدگاں گمے پِر اِنت
وتی تماہ ءِ ھستی ءِ شُھازگ ءَ مں سرجناں
اے چونیں کسّھے اِدا داں زندگاں گمے پِر اِنت
تمامیں شھر ءِ دْراھیانی واب زند ءِ پُرشتگاں
وپا ءِ دل ، زھیرگاں مئے دیدگاں گمے پِر اِنت
گُمان ءِ در بشارتانی وھمیں آچش ءَ شریفؔ
یلہ بِدئے من ءَ برو مں سُتکگاں گمے پِر اِنت
شریف مومؔن